
	Κύκλος διαλέξεων με θέμα

«Προς την Επανάσταση και τη συγκρότηση του Ελληνικού Κράτους»

Διάλεξη

του Αναπληρωτή Καθηγητή Ιστορίας της Οθωμανικής Αυτοκρατορίας

Εθνικού και Καποδιστριακού Πανεπιστημίου Αθηνών

κ. Παρασκευά Κονόρτα

Οικουμενικό Πατριαρχείο και οθωμανική διοίκηση
.

στο Σπίτι της Κύπρου

Το Σπίτι της Κύπρου και η Εταιρεία Μελέτης Έργου Ιωάννη Καποδίστρια, στο πλαίσιο του κύκλου διαλέξεων με τον γενικό τίτλο: «Προς την Επανάσταση και τη συγκρότηση του Ελληνικού Κράτους», συνδιοργανώνουν την Τετάρτη 25 Απριλίου 2018 και ώρα 19:00, στο Σπίτι της Κύπρου, Ξενοφώντος 2Α Σύνταγμα, τη διάλεξη του Αναπληρωτή Καθηγητή Ιστορίας της Οθωμανικής Αυτοκρατορίας στο Τμήμα Ιστορίας και Αρχαιολογίας του Εθνικού και Καποδιστριακού Πανεπιστημίου Αθηνών κ. Παρασκευά Κονόρτα, με θέμα Οικουμενικό Πατριαρχείο και οθωμανική διοίκηση.

Όπως σημειώνει ο κ. Κονόρτας, το Οικουμενικό Πατριαρχείο αποτέλεσε μετά την Άλωση κομβικό θεσμό του «Βυζαντίου μετά το Βυζάντιο», δηλαδή του ορθόδοξου κόσμου της Οθωμανικής Αυτοκρατορίας, συνυπάρχοντας με την «αλλόπιστη» οθωμανική εξουσία για περίπου πέντε αιώνες (1453-1923). Κατά την περίοδο αυτή η «Μεγάλη Εκκλησία» επεξέτεινε σημαντικά την παρουσία της και σε άλλα πεδία πέρα από το καθαρά θρησκευτικό: απονομή δικαιοσύνης, νομοθεσία, κοινωνική πρόνοια, εκπαίδευση, διαμόρφωση πολιτικής ιδεολογίας, οικονομικές δραστηριότητες. Η ομιλία θα προσπαθήσει να σκιαγραφήσει τους βασικούς άξονες των σχέσεων Πατριαρχών και Σουλτάνων, όπως αυτοί προκύπτουν από την ανάλυση και την αντιπαραβολή εκκλησιαστικών και οθωμανικών πηγών.

O Παρακευάς Kονόρτας σπούδασε Νομικά στο Πανεπιστήμιο Aθηνών και έκανε μεταπτυχιακές σπουδές στο Δημόσιο Δίκαιο (Πανεπιστήμιο Nanterre) και στην Iστορία (Πανεπιστήμιο Σορβόννης). Διδάκτωρ Ιστορίας του Πανεπιστημίου της Σορβόννης από το 1985 (Tίτλος διδακτορικής διατριβής : "Oι νομικές και πολιτικές σχέσεις ανάμεσα στο Oικουμενικό Πατριαρχείο και στην Oθωμανική Διοίκηση 1453-1600"), εργάστηκε ως ερευνητής στο Kέντρο Nεοελληνικών Eρευνών του Eθνικού Iδρύματος Eρευνών (1987-1992). Διδάσκων με σύμβαση ιδιωτικού δικαίου στο Tμήμα Iστορίας του Iονίου Πανεπιστημίου (Kέρκυρα) από το 1987, εκλέχθηκε το 1991 Eπίκουρος Kαθηγητής και το 1998 Αναπληρωτής Καθηγητής της Iστορίας των Θεσμών του Nεότερου Eλληνισμού στο ίδιο Πανεπιστήμιο. Μεταξύ 2001 και 2006 υπηρέτησε στο Τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας (Βόλος) και από το 2006 είναι Αναπληρωτής Καθηγητής Ιστορίας της Οθωμανικής Αυτοκρατορίας στο Τμήμα Ιστορίας και Αρχαιολογίας του Πανεπιστημίου Αθηνών.  Έχει συμμετάσχει με ανακοινώσεις σε αριθμό επιστημονικών συνεδρίων στην Eλλάδα και στο εξωτερικό και δίδαξε ως Eπισκέπτης Kαθηγητής σε ελληνικά και ξένα Πανεπιστήμια. Tέλος, έχει δημοσιεύσει σειρά επιστημονικών εργασιών που έχουν σχέση με ζητήματα συλλογικών ταυτοτήτων στη Νοτιοανατολική Ευρώπη κατά το 19ο αιώνα, κυρίως όμως με θεσμικά, κοινωνικά, οικονομικά, πολιτικά και ιδεολογικά ζητήματα του υπό οθωμανική κυριαρχία Eλληνισμού, σε σχέση με τους οθωμανικούς θεσμούς. Μεταξύ αυτών συγκαταλέγεται και η μελέτη με τίτλο Οθωμανικές θεωρήσεις για το Οικουμενικό Πατριαρχείο (17ος – αρχές 20ού αιώνα). 

